CELEX: 62012TN0081
Language: el
Date: 2012-02-15 00:00:00
Title: Υπόθεση T-81/12: Προσφυγή της 15ης Φεβρουαρίου 2012 — Beco κατά Επιτροπής

21.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/30
            
         Προσφυγή της 15ης Φεβρουαρίου 2012 — Beco κατά Επιτροπής
   (Υπόθεση T-81/12)
   2012/C 118/50
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Beco Metallteile-Handels GmbH (Spaichingen, Γερμανία) (εκπρόσωπος: T. Pfeiffer, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής, της 13ης Δεκεμβρίου 2011, στην υπόθεση C(2011) 9112 τελικό και
            
         
               —
            
            
               να καταδικάσει την Επιτροπή στα δικαστικά έξοδα σύμφωνα με το άρθρο 87, παράγραφος 2, του Κανονισμού Διαδικασίας του Γενικού Δικαστηρίου.
            
         
      Λόγοι της προσφυγής και κύρια επιχειρήματα
   
   Προς στήριξη της προσφυγής της, η προσφεύγουσα ισχυρίζεται ότι η αίτησή της για επιστροφή δασμών αντιντάμπινγκ, η οποία απορρίφθηκε με απόφαση της Επιτροπής της 13ης Δεκεμβρίου 2011, αντίθετα προς την άποψη της Επιτροπής, δεν υποβλήθηκε εκπροθέσμως και είναι επομένως παραδεκτή.
   Η προσφεύγουσα αναφέρει συναφώς ότι η αίτηση υποβλήθηκε εντός της προθεσμίας των έξι μηνών σύμφωνα με το άρθρο 11, παράγραφος 8, του κανονισμού (ΕΚ) 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1). Κατά το γράμμα του άρθρου 11, παράγραφος 8, του κανονισμού 384/96, η επιστροφή δασμών προϋποθέτει ότι οι καθορισθέντες δασμοί έχουν ήδη καταβληθεί από τον αιτούντα. Αντίθετα προς την άποψη της Επιτροπής, η εξάμηνη προθεσμία του άρθρου 11, παράγραφος 8, του κανονισμού 384/96 δεν μπορεί να λήξει προτού γίνει δεκτή η αίτηση επιστροφής.
   Σύμφωνα και με την ανακοίνωση της Επιτροπής της 29ης Μαΐου 2002, για την επιστροφή δασμών αντιντάμπινγκ (2), αιτήσεις επιστροφής «υποβάλλονται μόνο για τις συναλλαγές για τις οποίες έχουν καταβληθεί πλήρως οι δασμοί αντιντάμπινγκ» (σημείο 2.1 β). Η ανακοίνωση αυτή προβλέπει ρητώς ότι την επιστροφή μπορεί να ζητήσει μόνον ο εισαγωγέας ο οποίος «μπορεί να αποδείξει ότι έχει καταβάλει τους δασμούς αντιντάμπινγκ, είτε απευθείας είτε έμμεσα για συγκεκριμένη εισαγωγή» (2.2 α).
   Η προσφεύγουσα ισχυρίζεται ακόμη ότι η απόφαση της 13ης Δεκεμβρίου 2011 ανατρέπει την προστασία της δικαιολογημένης εμπιστοσύνης που υφίσταται υπέρ της προσφεύγουσα βάσει της ανακοινώσεως της Επιτροπής της 29ης Μαΐου 2002 και παραβιάζει την αρχή της καλής πίστεως.
   Η προσφεύγουσα προσάπτει στην Επιτροπή ότι η απόφαση της 13ης Δεκεμβρίου 2011 παραβιάζει την αρχή της ασφάλειας δικαίου.
   
      (1)  Κανονισμός (ΕΚ) 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 56, σ. 1).
   
      (2)  Ανακοίνωση της Επιτροπής, της 29ης Μαΐου 2022, για την επιστροφή δασμών αντιντάμπινγκ (2002 C 127/06) (ΕΕ C 127, σ. 10).